CELEX: 22013D0001
Language: ro
Date: 2013-02-01 00:00:00
Title: Decizia nr. 1/2013 a Comitetului mixt al SEE din 1 februarie 2013 de modificare a anexei I (Chestiuni veterinare și fitosanitare) la Acordul privind SEE

30.5.2013   
            
            
               RO
            
            
               Jurnalul Oficial al Uniunii Europene
            
            
               L 144/1
            
         DECIZIA NR. 1/2013 A COMITETULUI MIXT AL SEE
   din 1 februarie 2013
   de modificare a anexei I (Chestiuni veterinare și fitosanitare) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul de punere în aplicare (UE) nr. 456/2012 al Comisiei din 30 mai 2012 de modificare a Regulamentului (CE) nr. 1266/2007 referitor la normele de punere în aplicare a Directivei 2000/75/CE a Consiliului în ceea ce privește combaterea, monitorizarea, supravegherea febrei catarale ovine, precum și restricțiile privind deplasările unor animale din specii receptive la aceasta (1) trebuie încorporat în Acordul privind SEE.
            
         
               (2)
            
            
               Directiva 2012/5/UE a Parlamentului European și a Consiliului din 14 martie 2012 de modificare a Directivei 2000/75/CE a Consiliului privind vaccinarea împotriva febrei catarale ovine (2) trebuie încorporată în Acordul privind SEE.
            
         
               (3)
            
            
               Decizia de punere în aplicare 2012/204/UE a Comisiei din 19 aprilie 2012 de modificare a anexelor la Decizia 2003/467/CE în ceea ce privește declararea Letoniei ca stat membru oficial indemn de bruceloză și declararea anumitor regiuni din Italia, Polonia și Portugalia ca fiind regiuni oficial indemne de tuberculoză, bruceloză și leucoză enzootică bovină (3) trebuie încorporată în Acordul privind SEE.
            
         
               (4)
            
            
               Decizia de punere în aplicare 2012/253/UE a Comisiei din 10 mai 2012 de modificare a anexei II la Directiva 2004/68/CE a Consiliului în ceea ce privește criteriile generale de bază pentru ca un teritoriu să fie considerat indemn de boala limbii albastre (4) trebuie încorporată în Acordul privind SEE.
            
         
               (5)
            
            
               Decizia de punere în aplicare 2012/303/UE a Comisiei din 11 iunie 2012 de modificare a Deciziei 2003/467/CE în ceea ce privește declararea Lituaniei ca stat membru indemn de leucoza enzootică bovină (5) trebuie încorporată în Acordul privind SEE.
            
         
               (6)
            
            
               Decizia de punere în aplicare 2012/304/UE a Comisiei din 11 iunie 2012 de autorizare a unor laboratoare din Croația și Mexic pentru a efectua teste serologice de control al eficienței vaccinurilor antirabice (6) trebuie încorporată în Acordul privind SEE.
            
         
               (7)
            
            
               Prezenta decizie se referă la legislația privind animalele vii, altele decât peștii și animalele de acvacultură. Legislația privind aceste chestiuni nu se aplică Islandei, astfel cum se specifică la punctul 2 din partea introductivă a capitolului I din anexa I la Acordul privind SEE. Prin urmare, prezenta decizie nu se aplică Islandei.
            
         
               (8)
            
            
               Prezenta decizie se referă la legislația privind chestiunile veterinare. Legislația privind chestiunile veterinare nu se aplică Liechtensteinului atât timp cât aplicarea Acordului între Comunitatea Europeană și Confederația Elvețiană privind comerțul de produse agricole se extinde la Liechtenstein, astfel cum s-a prevăzut în adaptările sectoriale ale anexei I la Acordul privind SEE. Prin urmare, prezenta decizie nu se aplică Liechtensteinului.
            
         
               (9)
            
            
               Prin urmare, anexa I la Acordul privind SEE ar trebui modificată în consecință,
            
         ADOPTĂ PREZENTA DECIZIE:
   Articolul 1
   Capitolul I din anexa I la Acordul privind SEE se modifică după cum urmează:
   
               1.
            
            
               În partea 3.1, la punctul 9a (Directiva 2000/75/CE a Consiliului) se adaugă următoarea liniuță:
               
                           „—
                        
                        
                           
                              32012 L 0005: Directiva 2012/5/UE a Parlamentului European și a Consiliului din 14 martie 2012 (JO L 81, 21.3.2012, p.1).”
                        
                     
         
               2.
            
            
               În partea 3.2, la punctul 40 [Regulamentul (CE) nr. 1266/2007 al Comisiei] se adaugă următoarea liniuță:
               
                           „—
                        
                        
                           
                              32012 R 0456: Regulamentul de punere în aplicare (UE) nr. 456/2012 al Comisiei din 30 mai 2012 (JO L 141, 31.5.2012, p. 7).”
                        
                     
         
               3.
            
            
               În partea 4.2, după punctul 54 (Decizia 2000/258/CE a Consiliului) se inserează următorul text:
               
                           „54a.
                        
                        
                           
                              32012 D 0304: Decizia de punere în aplicare 2012/304/UE a Comisiei din 11 iunie 2012 de autorizare a unor laboratoare din Croația și Mexic pentru a efectua teste serologice de control al eficacității vaccinurilor antirabice (JO L 152, 13.6.2012, p. 50).
                           Prezentul act nu se aplică Islandei.”
                        
                     
         
               4.
            
            
               În partea 4.2, la punctul 70 (Decizia 2003/467/CE a Comisiei) se adaugă următoarele liniuțe:
               
                           „—
                        
                        
                           
                              32012 D 0204: Decizia de punere în aplicare 2012/204/UE a Comisiei din 19 aprilie 2012 (JO L 109, 21.4.2012, p. 26);
                        
                     
                           —
                        
                        
                           
                              32012 D 0303: Decizia de punere în aplicare 2012/303/UE a Comisiei din 11 iunie 2012 (JO L 152, 13.6.2012, p. 48).”
                        
                     
         
               5.
            
            
               În partea 8.1, la punctul 16a (Directiva 2004/68/CE a Consiliului) se adaugă următorul text:
               „, astfel cum a fost modificată prin:
               
                           —
                        
                        
                           
                              32012 D 0253: Decizia de punere în aplicare 2012/253/UE a Comisiei din 10 mai 2012 (JO L 125, 12.5.2012, p. 51).”
                        
                     
         Articolul 2
   Textul Regulamentului de punere în aplicare (UE) nr. 456/2012, al Directivei 2012/5/UE și al Deciziilor de punere în aplicare 2012/204/UE, 2012/253/UE, 2012/303/UE și 2012/304/UE în limba norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 2 februarie 2013, cu condiția să se fi efectuat toate notificările prevăzute la articolul 103 alineatul (1) din Acordul privind SEE (7).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 1 februarie 2013.
      
         
            Pentru Comitetul mixt al SEE
         
         
            Președintele
         
         Gianluca GRIPPA
      
   
   
      (1)  JO L 141, 31.5.2012, p. 7.
   
      (2)  JO L 81, 21.3.2012, p. 1.
   
      (3)  JO L 109, 21.4.2012, p. 26.
   
      (4)  JO L 125, 12.5.2012, p. 51.
   
      (5)  JO L 152, 13.6.2012, p. 48.
   
      (6)  JO L 152, 13.6.2012, p. 50.
   
      (7)  Nu au fost semnalate obligații constituționale.